Source: http://www.ucps.sk/Smernica_o_odbornej_priprave_delegatov_zvazu_a_delegatov_stretnutia_platne_znenie_od_22_01_2018
Timestamp: 2018-08-18 04:34:59+00:00
Document Index: 9712717

Matched Legal Cases: ['§ 8', '§ 16', '§ 85', '§ 13', 'čl. 3', 'čl. 3', 'čl. 4', 'čl. 4', 'čl. 6', 'čl. 4', 'čl. 6', 'čl. 4', 'čl. 6', 'čl. 4', 'čl. 6', 'čl. 4', 'čl. 6', 'čl. 4', 'čl. 6', '§ 13', 'Čl. 78', 'Čl. 78', '§ 16', '§ 13', '§ 10', '§ 6', '§ 79']

UčPS - Smernica SFZ o odbornej príprave delegátov zväzu a delegátov stretnutia
Smernica SFZ o odbornej príprave delegátov zväzu a delegátov stretnutia NEPREČÍTANÉ
01.02.2018, pracovná skupina SFZ
z 22. januára 2018
Výkonný výbor Slovenského futbalového zväzu podľa článku 7 ods. 3 písm. c) a článku 51 ods. 2 písm. a) stanov Slovenského futbalového zväzu z 3. júna 2016 a na vykonanie ustanovení § 8 ods. 7, § 16 ods. 2 písm. i) a § 85 písm. b) zákona č. 440/2015 Z.z. o športe a o zmene a doplnení niektorých zákonov a § 13a zákona č. 1/2014 Z.z. o organizovaní verejných športových podujatí a o zmene a doplnení niektorých zákonov v znení zákona č. 440/2015 Z.z. schvaľuje túto smernicu:
Prvá časť (článok 1-2) - Všeobecné ustanovenia
postup, organizáciu, obsah a rozsah odbornej prípravy pre nadobudnutie odbornej spôsobilosti na výkon funkcie delegáta zväzu a delegáta stretnutia,
priebeh a obsah skúšky na získanie licencie delegáta zväzu a delegáta stretnutia,
postup, organizáciu, obsah a rozsah odbornej prípravy na opakované overovanie odbornej spôsobilosti delegáta zväzu a delegáta stretnutia a priebeh a rozsah skúšky na opakované overenie odbornej spôsobilosti delegáta zväzu a delegáta stretnutia,
náležitosti osvedčení o odbornej spôsobilosti delegáta zväzu a delegáta stretnutia,
pôsobnosť komisie delegátov Slovenského futbalového zväzu (ďalej len „KD SFZ“), komisií rozhodcov regionálnych futbalových zväzov prostredníctvom ich úsekov delegátov (ďalej len „KR RFZ“) a komisií rozhodcov oblastných futbalových zväzov prostredníctvom ich úsekov delegátov (ďalej len „KR ObFZ“) pri zabezpečovaní odbornej prípravy, opakovanej odbornej prípravy a vykonania skúšky uchádzača o odbornú spôsobilosť na výkon funkcie delegáta zväzu a delegáta stretnutia.
Táto smernica neupravuje postup, obsah, rozsah, organizáciu odbornej prípravy pre nadobudnutie odbornej spôsobilosti na výkon funkcie pozorovateľa rozhodcov pre profesionálny futbal.[1]
delegátom zväzu a delegátom stretnutia delegát zväzu podľa osobitného predpisu,[2]
odbornou prípravou delegáta zväzu a delegáta stretnutia vzdelávací proces uchádzača o získanie odbornej spôsobilosti na výkon funkcie delegáta zväzu a delegáta stretnutia,
osvedčením delegáta zväzu osvedčenie o odbornej spôsobilosti na výkon funkcie delegáta zväzu pre amatérsky futbal,[3]
osvedčením delegáta stretnutia osvedčenie o odbornej spôsobilosti na výkon funkcie delegáta stretnutia pre profesionálny futbal i amatérsky futbal,
ďalším vzdelávaním sústavná príprava delegáta zväzu a delegáta stretnutia pre zachovanie odbornej spôsobilosti počas platnosti osvedčenia delegáta zväzu a osvedčenia delegáta stretnutia.
Osvedčenia delegáta zväzu oprávňuje jeho držiteľa vykonávať funkciu delegáta stretnutia[4] a pozorovateľa rozhodcov[5] v amatérskom futbale. Funkciu delegáta stretnutia a pozorovateľa rozhodcov v III. lige mužov môže vykonávať delegát zväzu, ktorý pred získaním osvedčenia delegáta zväzu vykonával v zmysle čl. 3 ods. 1 písm. e) funkciu rozhodcu.
Osvedčenie delegáta stretnutia oprávňuje jeho držiteľa vykonávať funkciu delegáta stretnutia v profesionálnom futbale i v amatérskom futbale.
Druhá časť (článok 3 – 6) - Odborná príprava delegátov zväzu a delegátov stretnutia
Prvá hlava (článok 3 - 4) - Odborná príprava delegátov zväzu
Článok 3 - Podmienky pre výkon delegáta zväzu
Delegátom zväzu môže byť fyzická osoba, ktorá
dosiahla aspoň úplné stredné vzdelanie v zmysle Národnej klasifikácie vzdelania,[6]
pôsobila vo futbale najmenej päť rokov ako hráč, tréner, rozhodca alebo funkcionár,
úspešne absolvovala odbornú prípravu a skúšku na výkon funkcie delegáta zväzu,
má odbornú spôsobilosť na výkon funkcie delegáta zväzu.
Zdravotná spôsobilosť uchádzača sa preukazuje lekárskym posudkom o zdravotnej spôsobilosti[7] osoby na výkon funkcie delegáta zväzu. Po dosiahnutí veku 55 rokov sa zdravotná spôsobilosť preukazuje každé štyri roky.
Bezúhonnosť uchádzača sa preukazuje písomným čestným vyhlásením.
Stratu zdravotnej spôsobilosti alebo stratu bezúhonnosti je delegát zväzu povinný bezodkladne oznámiť riadiacemu zväzu, u ktorého nadobudol osvedčenia delegáta zväzu alebo Slovenskému futbalovému zväzu (ďalej len „SFZ“).
KR RFZ a KR ObFZ sú oprávnené kedykoľvek vyzvať delegáta zväzu o predloženie potvrdenia preukazujúceho splnenie podmienky podľa odsekov 2 a 3.
Článok 4 - Odborná príprava a skúška delegáta zväzu
Odborná príprava uchádzača o delegáta zväzu sa skladá z prezenčnej a diaľkovej formy, pričom prezenčná forma nadväzuje na diaľkovú formu.
Diaľková forma odbornej prípravy sa uskutočňuje e-learningom.
Prezenčná forma odbornej prípravy prebieha osobnou účasťou uchádzača na záverečnom seminári.
Odbornú prípravu uchádzača o delegáta zväzu a opakovanú odbornú prípravu delegáta zväzu a ďalšie vzdelávanie delegáta zväzu zabezpečuje KR RFZ alebo KR ObFZ, ak má na vykonávanie odbornej prípravy a ďalšieho vzdelávania dostatočné personálne a materiálne kapacity, prostredníctvom odborne spôsobilých osôb pre jednotlivé oblasti odbornej prípravy a ďalšieho vzdelávania.
Uchádzač o vykonanie odbornej prípravy a skúšky na delegáta zväzu sa prihlasuje formou elektronickej prihlášky zverejnenej na webovom sídle SFZ. Termíny na predkladanie prihlášok na odbornú prípravu a skúšky určuje KR RFZ alebo KR ObFZ. Ak rozpis súťaže nestanovuje výšku poplatku za odbornú prípravu, záverečnú skúšku a písomný test, výšku poplatku určí KR RFZ alebo KR ObFZ v podmienkach na podávanie prihlášky. Ak sa uchádzač nemôže prihlásiť na odbornú prípravu a skúšky formou elektronickej prihlášky, prihlási sa písomnou prihláškou zaslanou na adresu SFZ. Prihláška na odbornú prípravu a skúšky na delegáta zväzu obsahuje
adresu elektronickej pošty na účely diaľkovej formy odbornej prípravy,
počet rokov požadovanej praxe.
Na prihlásenie sa delegáta zväzu na opakovanú odbornú prípravu na opakované overenie odbornej spôsobilosti sa odsek 5 vzťahuje primerane.
Odborná príprava uchádzača o delegáta zväzu má rozsah 32 hodín a opakovaná odborná príprava delegáta zväzu má rozsah 14 hodín. Štruktúra odborných príprav a skúšok sa stanovuje takto:
a) odborná príprava a záverečná skúška na delegáta zväzu
Diaľková forma odbornej prípravy pre uchádzača na delegáta zväzu
Všeobecne záväzné právne predpisy k organizácii verejných športových podujatí
Predpisy SFZ (napr. Súťažný poriadok SFZ, Disciplinárny poriadok SFZ)
Hodnotenie fair - play účastníkov stretnutia
Pedagogické postupy hodnotenia
Praktické riešenia núdzových a modelových situácií počas stretnutí
Psychologická príprava, verbálna a neverbálna komunikácia
Základné vedomosti a praktické zručnosti pre poskytnutie prvej pomoci
Základné vedomosti a praktické zručnosti pre zabezpečenie požiarnej ochrany
Používanie komunikačných a informačných technológií a ISSF v práci delegáta
Prezenčná forma odbornej prípravy
- záverečný seminár uchádzača na delegáta zväzu
Organizácia športových podujatí – zákon č. 1/2014 Z.z.
Psychologická príprava delegáta
Záverečná skúška uchádzača na delegáta zväzu
Celkový rozsah vzdelávania
b) odborná príprava a písomný test na udržanie osvedčenia delegáta zväzu
Diaľková forma opakovanej odbornej prípravy
pre držiteľa osvedčenia delegáta zväzu
Predpisy SFZ (napr. Súťažný poriadok SFZ, Disciplinárny poriadok SZ)
Prezenčná forma opakovanej odbornej prípravy
- záverečný seminár pre držiteľa osvedčenia delegáta zväzu
Organizácia športových podujatí- Zákon č. 1/2014 Z.z.
Záverečná skúška držiteľa osvedčenia delegáta zväzu
Druhá hlava (článok 5 - 6) - Odborná príprava delegátov stretnutia
Článok 5 - Podmienky pre výkon delegáta stretnutia
Delegátom stretnutia môže byť fyzická osoba, ktorá
dosiahla aspoň stredoškolské vzdelanie v zmysle Národnej klasifikácie vzdelania,6
úspešne absolvovala odbornú prípravu a skúšku na výkon funkcie delegáta stretnutia
má odbornú spôsobilosť na výkon funkcie delegáta stretnutia,
pôsobila najmenej dva roky ako delegát zväzu.
Zdravotná spôsobilosť uchádzača sa preukazuje lekárskym posudkom o zdravotnej spôsobilosti osoby na výkon funkcie delegáta stretnutia. Po dosiahnutí veku 55 rokov sa zdravotná spôsobilosť preukazuje každé štyri roky. Za preukázanie zdravotnej spôsobilosti sa považuje aj preukázanie zdravotnej spôsobilosti podľa čl. 3 ods. 2.
Stratu zdravotnej spôsobilosti alebo stratu bezúhonnosti je delegát stretnutia povinný bezodkladne oznámiť SFZ.
KD SFZ je oprávnená kedykoľvek vyzvať delegáta stretnutia“ o predloženie potvrdenia preukazujúceho splnenie podmienky podľa odsekov 2 a 3.
Článok 6 - Odborná príprava a skúška delegáta stretnutia
Odborná príprava uchádzača o delegáta stretnutia sa skladá z prezenčnej a diaľkovej formy, pričom prezenčná forma nadväzuje na diaľkovú formu. O diaľkovej forme a prezenčnej forme odbornej prípravy platia ustanovenia čl. 4 ods. 2 a 3 primerane.
Odbornú prípravu uchádzača o delegáta stretnutia, opakovanú odbornú prípravu delegáta stretnutia a ďalšie vzdelávanie delegáta stretnutia zabezpečuje KD SFZ prostredníctvom odborne spôsobilých osôb pre jednotlivé oblasti odbornej prípravy a ďalšieho vzdelávania.
Uchádzač o vykonanie odbornej prípravy a skúšky na delegáta stretnutia sa prihlasuje formou elektronickej zverejnenej na webovom sídle SFZ. Termíny na predkladanie prihlášok na odbornú prípravu a skúšky určuje KD SFZ. Ak rozpis súťaže nestanovuje výšku poplatku za odbornú prípravu, záverečnú skúšku a písomný test, výšku poplatku určí KD SFZ v podmienkach na podávanie prihlášky. Ak sa uchádzač nemôže prihlásiť na odbornú prípravu formou elektronickej prihlášky, prihlási sa písomnou prihláškou zaslanou na adresu SFZ. Prihláška na odbornú prípravu a skúšky na delegáta stretnutia obsahuje
adresu elektronickej pošty na účely diaľkovej prípravy,
Na prihlásenie sa delegáta stretnutia na opakovanú odbornú prípravu na opakované overenie odbornej spôsobilosti sa odsek 3 vzťahuje primerane.
Odborná príprava uchádzača o delegáta stretnutia má rozsah 42 hodín a opakovaná odborná príprava delegáta stretnutia má rozsah 20 hodín. Štruktúra odborných príprav a skúšok sa stanovuje takto:
a) odborná príprava a záverečná skúška na delegáta stretnutia
Diaľková forma odbornej prípravy pre uchádzača na delegáta stretnutia
- záverečný seminár uchádzača na delegáta stretnutia
Organizácia športových podujatí - zákon č. 1/2014 Z.z.
Záverečné skúška uchádzača na delegáta stretnutia
b) odborná príprava a písomný test na udržanie osvedčenia delegáta stretnutia
Diaľková forma –opakovanej odbornej prípravy
pre držiteľa osvedčenia delegáta stretnutia
Psychologické a pedagogické postupy hodnotenia
- záverečný seminár pre držiteľa osvedčenia delegáta stretnutia
Záverečná skúška držiteľa osvedčenia delegáta stretnutia
Tretia časť (článok 7 - 11) - Spoločné ustanovenia k odbornej spôsobilosti delegátov zväzu a delegátov stretnutia
Článok 7 - Organizácia záverečných seminárov a záverečných skúšok
KR RFZ alebo KR ObFZ, ak má na vykonávanie odbornej prípravy a ďalšieho vzdelávania dostatočné personálne a materiálne kapacity, organizujú záverečný seminár a záverečnú skúšku uchádzačov na delegáta zväzu a záverečný seminár a písomný test delegátov zväzu pri opakovanom overení spôsobilosti. KR RFZ alebo KR ObFZ, ak to nestanovuje rozpis súťaží, určia
začiatok a miesto konania záverečného seminára a záverečnej skúšky,
počet uchádzačov, ktorí sa budú zúčastňovať záverečného seminára a záverečnej skúšky.
Pre organizáciu záverečného seminára a záverečnej skúšky uchádzačov na delegáta stretnutia sa primerane použije odsek 1. Organizáciu záverečných seminárov a záverečných skúšok na delegátov stretnutia zabezpečuje KD SFZ.
Na účel zabezpečenia organizácie záverečných seminárov a záverečných skúšok uvedených v odsekoch 1 a 2 KD SFZ
určuje osoby s odbornou spôsobilosťou na uskutočnenie odbornej prípravy[8] pre delegátov stretnutia,
určuje osoby s odbornou spôsobilosťou na uskutočnenie odbornej prípravy pre delegátov zväzu v oblasti organizácie stretnutia v spolupráci s KR RFZ alebo KR ObFZ,
navrhuje člena skúšobnej komisie[9] pre delegátov stretnutia a člena skúšobnej komisie pre delegáta zväzu za oblasť organizácie stretnutia.
Článok 8 - Záverečná skúška na delegáta zväzu a delegáta stretnutia
Po absolvovaní odbornej prípravy uvedenej v čl. 4 ods. 7 písm. a) a čl. 6 ods. 5 písm. a) je uchádzač oprávnený zúčastniť sa skúšky po uhradení poplatku za jej absolvovanie.
Skúška sa skladá z písomnej časti vo forme testu a ústnej časti. Ústna časť skúšky sa vykonáva až po úspešnom absolvovaní písomnej časti.
Ústna časť skúšky prebieha pred skúšobnou komisiou, ktorá má najmenej troch členov. Členmi skúšobnej komisie pre delegáta zväzu sú príslušník Policajného zboru, zástupca obce, zástupca KD SFZ pre oblasť organizácie stretnutia a zástupca KR RFZ alebo KR ObFZ. Členmi skúšobnej komisie pre delegáta stretnutia sú príslušník Policajného zboru, zástupca obce a zástupca KD SFZ.
Článok 9 - Opakované overenie odbornej spôsobilosti
Odborná spôsobilosť delegáta zväzu a delegáta stretnutia sa opakovane overuje najneskôr pred uplynutím platnosti osvedčenia o odbornej spôsobilosti delegáta zväzu alebo delegáta stretnutia. Po absolvovaní odbornej prípravy uvedenej v čl. 4 ods. 7 písm. b) a čl. 6 ods. 5 písm. b) je delegát zväzu alebo delegát stretnutia oprávnený zúčastniť sa písomného testu po uhradení poplatku za jeho absolvovanie. KR RF alebo KR ObFZ, a KD SFZ sú oprávnené podľa potreby rozšíriť obsah a rozsah opakovanej odbornej prípravy aj o ďalšie oblasti uvedené v čl. 4 ods. 7 písm. a) a čl. 6 ods. 5 písm. a).
Opakované overenie odbornej spôsobilosti delegáta zväzu alebo delegáta stretnutia sa vykoná formou písomného testu za stálej prítomnosti minimálne dvoch členov komisie, ktorá zabezpečovala opakovanú odbornú prípravu.
Ak osvedčenie delegáta zväzu alebo osvedčenie delegáta stretnutia stratili platnosť a delegát zväzu alebo delegát stretnutia nepredĺžil platnosť osvedčenia počas jeho platnosti, je delegát zväzu alebo delegát stretnutia povinný absolvovať odbornú prípravu a skúšky podľa čl. 4 ods. 7 písm. a) a čl. 6 ods. 5 písm. a).
Delegát zväzu a delegát stretnutia sú povinní na účely udržiavania a rozvíjania svojej odbornej spôsobilosti zúčastňovať ďalšieho vzdelávania, ktoré môže mať formu seminárov, kurzov, prednášok workshopov alebo e - learningu, a ktoré organizujú príslušné KR RFZ, KR ObFZ alebo KD SFZ.
Článok 10 - Osvedčenie o odbornej spôsobilosti
Po úspešnom vykonaní skúšky uvedenej v čl. 4 ods. 7 písm. a) vydá SFZ uchádzačovi osvedčenie delegáta zväzu, ktorého vzor je uvedený v prílohe č. 1, a po úspešnom vykonaní skúšky uvedenej v čl. 6 ods. 5 písm. a) vydá SFZ uchádzačovi osvedčenie delegáta stretnutia, ktorého vzor je uvedený v prílohe č. 2. Osvedčenia obsahujú
meno, priezvisko, dátum narodenia delegáta zväzu alebo delegáta stretnutia,
identifikačné číslo delegáta zväzu alebo delegáta stretnutia,
označenie “osvedčenie delegáta zväzu“ alebo „osvedčenie delegáta stretnutia“,,
označenie SFZ,
miesto a dátum vydania osvedčenia.
Platnosť osvedčenia je 4 roky odo dňa jeho vydania, ak ďalej nie je uvedené inak.
Po úspešnom vykonaní písomného testu na opakované overenie odbornej spôsobilosti uvedeného v čl. 4 ods. 7 písm. b) alebo čl. 6 ods. 5 písm. b) vydá SFZ delegátovi zväzu alebo delegátovi stretnutia príslušné osvedčenie, ktorého náležitosti sú uvedené v odseku 1. Platnosť tohto osvedčenia je 4 roky a začína sa prvým dňom po skončení platnosti predchádzajúceho osvedčenia delegáta zväzu alebo delegáta stretnutia.
Delegát zväzu a delegát stretnutia sú športovým odborníkom, ktorému oprávnenie na výkon činnosti vznikne dňom zápisu do Informačného systému slovenského futbalu (ďalej len „ISSF“) (ktorý sa automaticky synchronizuje s registrom fyzických osôb v športe vedenom Ministerstvom školstva SR[10] na základe jeho žiadosti o zápis adresovanej príslušnému riadiacemu zväzu, ak je držiteľom príslušného osvedčenia o odbornej spôsobilosti na výkon delegáta zväzu alebo delegáta stretnutia. Podmienky podávania žiadostí o zápis delegáta zväzu a delegáta stretnutia do ISSF ustanoví rozpis súťaží príslušného riadiaceho zväzu.
Článok 11 - Evidencia delegátov zväzu a delegátov stretnutia
KR RFZ a KR ObFZ sú povinné viesť evidenciu o delegátoch zväzu a zverejniť ich zoznam na webovej stránke príslušného riadiaceho zväzu alebo v ISSF v rozsahu meno a priezvisko, telefónne číslo a emailová adresa. KD SFZ je povinná viesť evidenciu o delegátoch stretnutia a zverejniť ich zoznam v ISSF v rozsahu meno a priezvisko, telefónne číslo a emailová adresa.
KR RFZ a KR ObFZ sú povinné pred každým súťažným ročníkom oznámiť SFZ údaje o delegátoch podľa odseku 1.
SFZ zapisuje delegátov zväzu a delegátoch stretnutia do ISSF, vykonáva zmeny a výmaz delegátov zo systému ISSF na základe žiadostí delegátov, KR RFZ, KR ObFZ, KD SFZ a na základe vlastných zistení.
Štvrtá časť (článok12- 13) - Prechodné a záverečné ustanovenia
Osvedčenie delegáta zväzu alebo delegáta stretnutia vydané pred dňom nadobudnutia účinnosti tejto smernice, ktorého platnosť sa má skončiť v roku 2018, zostáva platné do 31. decembra 2018.
Osvedčenie delegáta zväzu alebo delegáta stretnutia vydané pred dňom nadobudnutia účinnosti tejto smernice, ktorého platnosť sa má skončiť po 31.12.2018, zostáva platné do uplynutia platnosti osvedčenia, najdlhšie do 31.12.2021.
Článok 13 - Účinnosť
Článok 2 písm. j) stanov SFZ z 3. júna 2016.^
§ 13a zákona č. 1/2014 Z.z. o organizovaní verejných športových podujatí a o zmene a doplnení niektorých zákonov v znení zákona č. 440/2015 Z.z.^
Článok 2 písm. k) stanov SFZ^
Čl. 78 ods. 2 Súťažného poriadku futbalu z 30. apríla 2015 v znení SP z 21. júna 2015, SP z 8. marca 2016, SP zo 6. júla 2016 a SP z 28. júna 2017 (ďalej len „SP“).^
Čl. 78 ods. 3 SP.^
https://www.minedu.sk/data/files/3772.pdf^
§ 16 ods. 1 písm. a) zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov.^
§ 13 ods. 8 až 12 zákona č. 1/2014 Z. z. o organizovaní verejných športových podujatí a o zmene a doplnení niektorých zákonov.^
§ 10 ods. 7 zákona č. 1/2014 Z.z.^
§ 6 ods. 2 a § 79 ods. 5 zákona č. 440/2015 Z. z. o športe a o zmene a doplnení niektorých zákonov.^
5. ZÁKON č. 479/2008 Z.z. o organizovaní verejných telovýchovných podu...